CELEX: 62000CJ0254
Language: da
Date: 2001-10-11
Title: Domstolens Dom (Fjerde Afdeling) af 11. oktober 2001. # Kommissionen for De Europæiske Fællesskaber mod Kongeriget Nederlandene. # Traktatbrud - Manglende gennemførelse af direktiv 95/47/EF inden for den fastsatte frist - Standarder for transmission af tv-signaler. # Sag C-254/00.

Avis juridique important

|

62000J0254

Domstolens Dom (Fjerde Afdeling) af 11. oktober 2001.  -  Kommissionen for De Europæiske Fællesskaber mod Kongeriget Nederlandene.  -  Traktatbrud - Manglende gennemførelse af direktiv 95/47/EF inden for den fastsatte frist - Standarder for transmission af tv-signaler.  -  Sag C-254/00.  

Samling af Afgørelser 2001 side I-07567

ParterDommens præmisserAfgørelse om sagsomkostningerAfgørelse
Nøgleord

Institutionernes retsakter - direktiver - medlemsstaternes gennemførelse - en rent administrativ praksis eller en praksis, som blot følges af erhvervsdrivende, utilstrækkelig(Art. 249, stk. 3, EF) 

Parter

I sag C-254/00,Kommissionen for De Europæiske Fællesskaber ved H. van Lier, som befuldmægtiget, og med valgt adresse i Luxembourg,sagsøger,modKongeriget Nederlandene først ved M.A. Fierstra, derefter ved J. van Bakel, som befuldmægtigede,sagsøgt,angående en påstand om, at det fastslås, at Kongeriget Nederlandene har tilsidesat sine forpligtelser i henhold til Europa-Parlamentet og Rådets direktiv 95/47/EF af 24. oktober 1995 om standarder for transmission af tv-signaler (EFT L 281, s. 51), idet det ikke har truffet eller ikke har givet meddelelse om alle de love og administrative foranstaltninger, der er nødvendige for at efterkomme direktivet,harDOMSTOLEN (Fjerde Afdeling)sammensat af afdelingsformanden, S. von Bahr, og dommerne D.A.O. Edward (refererende dommer) og A. La Pergola,generaladvokat: A. Tizzanojustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 14. juni 2001,afsagt følgendeDom 

Dommens præmisser

1 Ved stævning indleveret til Domstolens Justitskontor den 26. juni 2000 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Kongeriget Nederlandene har tilsidesat sine forpligtelser i henhold til Europa-Parlamentet og Rådets direktiv 95/47/EF af 24. oktober 1995 om standarder for transmission af tv-signaler (EFT L 281, s. 51), idet det ikke har truffet eller ikke har givet meddelelse om alle de love og administrative foranstaltninger, der er nødvendige for at efterkomme direktivet.2 Direktiv 95/47 indeholder i artikel 8 en bestemmelse om, at medlemsstaterne sætter de nødvendige love og administrative bestemmelser i kraft for at efterkomme direktivet inden for en frist på ni måneder fra dets ikrafttræden, og at de straks underretter Kommissionen herom. I henhold til artikel 9 i direktiv 95/47 trådte det i kraft på dagen for offentliggørelsen i De Europæiske Fællesskabers Tidende, dvs. den 23. november 1995.3 Kommissionen fandt, at direktiv 95/47 ikke var blevet gennemført i nederlandsk ret inden for den fastsatte frist, og den indledte derfor en traktatbrudsprocedure. Efter at have tilsendt Kongeriget Nederlandene en åbningsskrivelse fremsatte Kommissionen den 14. oktober 1998 en begrundet udtalelse, hvori den opfordrede medlemsstaten til at træffe de nødvendige foranstaltninger for at efterkomme udtalelsen inden for en frist på to måneder fra dens meddelelse. Da Kommissionen ikke modtog oplysninger fra Kongeriget Nederlandene, som gav den grundlag for at fastslå, at det havde gennemført direktiv 95/47, har Kommissionen anlagt denne sag.4 Den nederlandske regering har anerkendt, at der er indtrådt en forsinkelse med gennemførelsen af direktiv 95/47, og har tilføjet, at direktivet vil være fuldstændigt gennemført i nederlandsk ret, når ændringsloven til Telecommunicatiewet (den nederlandske lov om telekommunikation) er vedtaget i det nederlandske parlament, hvilket forventes snart at ske.5 Den nederlandske regering har imidlertid gjort gældende, at direktiv 95/47 i praksis allerede overholdes i Nederlandene, og at den eksisterende nationale lovgivning, navnlig inden for patent- og konkurrenceretten, gennemfører et vist antal af direktivets bestemmelser, således at forsinkelsen med gennemførelsen hverken skader forbrugerne eller netværksoperatørerne og teletjenesterne.6 Det står således fast, at Kongeriget Nederlandene ikke fuldstændigt har gennemført direktiv 95/47 i sin nationale retsorden.7 Hvad angår den nederlandske regerings argument om, at direktiv 95/47, selv om det endnu ikke er fuldstændigt gennemført i nederlandsk ret, i praksis allerede overholdes i Nederlandene, er det tilstrækkeligt at bemærke, at en rent administrativ praksis, som ifølge sagens natur frit kan ændres af forvaltningen, og som ikke er bragt til offentlighedens kundskab på passende måde, ikke kan anses for en gyldig opfyldelse af forpligtelserne i henhold til traktaten (jf. bl.a. dom af 17.5.2001, sag C-159/99, Kommissionen mod Italien, Sml. I, s. 4007, præmis 32). Det samme gælder så meget desto mere for en praksis, som blot følges af erhvervsdrivende.8 Hvad angår den nederlandske regerings argument om, at den nederlandske retsorden allerede er i overensstemmelse med direktiv 95/47, findes det - uden at det er nødvendigt at tage stilling til, om den i denne forbindelse påberåbte nationale lovgivning faktisk er en gennemførelse af direktiv 95/47 - tilstrækkeligt at konstatere, at det er ubestridt, at denne nationale lovgivning ikke, som påbudt i artikel 8 i direktiv 95/47, er blevet meddelt Kommissionen.9 Det må herefter fastslås, at Kongeriget Nederlandene har tilsidesat sine forpligtelser i henhold til direktiv 95/47, idet det ikke har truffet og ikke har givet meddelelse om alle de love og administrative foranstaltninger, der er nødvendige for at efterkomme direktivet. 

Afgørelse om sagsomkostninger

Sagens omkostninger10 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Kongeriget Nederlandene tilpligtes at betale sagens omkostninger, og Kongeriget Nederlandene har tabt sagen, bør det pålægges at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Fjerde Afdeling)1) Kongeriget Nederlandene har tilsidesat sine forpligtelser i henhold til Europa-Parlamentet og Rådets direktiv 95/47/EF af 24. oktober 1995 om standarder for transmission af tv-signaler, idet det ikke har truffet og ikke har givet meddelelse om alle de love og administrative foranstaltninger, der er nødvendige for at efterkomme direktivet.2) Kongeriget Nederlandene betaler sagens omkostninger.